Pablo Picasso

Pablo Ruiz Picasso, slikar, kipar, risar, grafik, keramik, scenograf ter genialni umetnik se je rodil [25. oktobr](http://sl.wikipedia.org/wiki/25._oktober)a, [1881](http://sl.wikipedia.org/wiki/1881) v Málagi v Andaluziji, kot prvi otrok, (Imel je še dve mlajši sestri, Lolo in Conchito), staršema profesorju slikanja Joseju in njegovi ženi Mariji. Že v rani mladosti je pokazal izjemen talent za risanje, zaradi česar mu je njegov oče podredil svoje umetniške ambicije.

Leta 1891 so se preselili na SZ Španije, v Coruno, kjer je imel Pablo pri 13 letih svojo prvo razstavo.

Štiri leta kasneje so se preselili v Barcelono, kjer je pri nepolnih 14 letih z lahkoto opravil sprejemne izpite na umetniški akademiji. Leta 1897 se je že kot znan slikar preselil v Madrid, kjer je poleg akademije raje vsakodnevno obiskoval sloviti muzej Prado. **Leta 1900 se je preselil v njemu tako ljubljeni Pariz, kjer je večinoma živel do konca svojega življenja.**

**SLOGI USTVARJANJA**

V teh letih je bilo Picassovo delo razmeroma običajno. Gibalo se je od žalobnega modrega obdobja (1901-1905) do zrelejšega rožnatega obdobja (1905). Morda je na spremembo razpoloženja delno vplivalo tudi razmerje s Fernarde Olivier, njegovo prvo veliko ljubeznijo. V Picassovem življenju so bile ženske in umetnost neločljivo povezane. Prihod nove ženske je pogosto naznanil spremembo umetniške usmeritve.

KUBIZEM (cube=kocka)

Načeloma je Pablo Picasso spadal v obdobje kubizma, t.j. umetniška smer pri kateri je bil stvarni svet razstavljen na fundamentalne geometrijske oblike (krogla, stožec,valj). Začetnika kubizma sta bila [Pablo Picasso](http://projekti.gimvic.org/2004/2g/geometrija/umetniki/Picasso.html) in [George Braque](http://projekti.gimvic.org/2004/2g/geometrija/umetniki/Braque.html). Slikarja sta želela 2 dimenzionalno telo postaviti v 3 dimenzionalni prostor. Braque je nekoč izjavil, da s Picassom ne poskušata narisati predmeta ampak prostor, ki ga obdaja.

V tej dobi modernega slikarstva, se pojavi novo razmerje med telesom in prostorom v ploskvi. Človeško telo in predmeti so razčlenjeni na posamezne (osnovne) geometrijske elemente, ki skupaj predstavljajo celoto (kot lepljenka). Barva pa postane le še pripomoček, za določanje strukture tistega dela ploskve, ki obdaja volumen figure. Tako so bili slikarji tistega časa stvarniki posebnega slikarskega sveta.

Zbirka njegovih del je skoraj neverjetna. **Obsega približno 1.880 slik, 1.230 skulptur; 2.880 keramik, mnogo risb, na tisoče grafik in veliko število tapiserij in odej.** Vrednost vseh njegovih del je ocenjena od 2 do 5 milijard evrov.

Po tem lahko sklepamo da je bil zelo slaven in bogat že za čase svojega življenja.

PABLO IN ŽENSKE

Med njegove muze zagotovo spada umetnica **Fernanda Olivier**, njegova prva ljubezen. Pablo je Fernando večkrat zaklenil v hišo, kadar ga ni bilo doma, in kot se je izkazalo, je za to imel razlog. Fernanda ga je namreč varala. Za kazen jo je zamenjal za njeno prijateljico **Evo Gouel**. Z njo je bil do leta 1915, ko je umrla zaradi tuberkuloze.

Prvič pa se je poročil z balerino **Olgo Hohlovo** iz Ukrajine. Ker ni delila njegove strasti do umetnosti, se je Picasso zelo hitro začel obračati za tujimi krili. Sliki, ki govorita o njunem zakonu, nosita naslov *Three Dancers* in *Woman's Head with Self-Portrait*. Med drugim jo je pri 47 letih prevaral s 17-letnico.

Sedemnajstletna **Marie-Therese Walter** naj bi bila slikarjeva največja muza. Posvetil ji je delo *Vollard Suite*. Štiri leta po njegovi smrti se je Marie obesila v svoji garaži.

Umrl je [8. april](http://sl.wikipedia.org/wiki/8._april) [1973](http://sl.wikipedia.org/wiki/1973), [Mougins](http://sl.wikipedia.org/wiki/Mougins),v [Franciji](http://sl.wikipedia.org/wiki/Francija), star 91 let.

http://projekti.gimvic.org/2004/2g/geometrija/kubizem/kubizem.html

http://projekti.gimvic.org/2005/2d/picasso/kubizem.htm

<http://www.zurnal24.si/zaradi-pabla-picassa-v-smrt-clanek-156267>

<http://www.lisa.si/aktualno/pablo-picasso-umetnik-ki-je-v-svoji-slavi-in-bogastvu-lahko-tudi-uzival/>